CELEX: C2004/217/02
Language: lt
Date: 2004-08-28 00:00:00
Title: 2004 m. liepos 8 d. Teisingumo Teismo (antroji kolegija) sprendimas Sujungtose bylose C-502/01 ir C-31/02 (Sozialgericht Hannover ir Sozialgericht Aachen prašymas priimti prejudicinį sprendimą): Silke Gaumain-Cerri prieš Kaufmännische Krankenkasse - Pflegekasse ir Maria Barth prieš Landesversicherungsanstalt Rheinprovinz (Socialinė apsauga — Laisvas darbuotojų judėjimas — EB sutartis — Reglamentas (EEB) Nr. 1408/71 — Išmokos, skirtos slaugos rizikai padengti — Slaugos draudimo institucijos mokamos trečiojo asmens, padedančio asmeniui, kuriam reikalinga priežiūra, senatvės draudimo įmokos)

28.8.2004   
            
            
               LT
            
            
               Europos Sąjungos oficialusis leidinys
            
            
               C 217/1
            
         
      TEISINGUMO TEISMO (antroji kolegija)
   
      SPRENDIMAS
   
   2004 m. liepos 8 d.
   Sujungtose bylose C-502/01 ir C-31/02 (Sozialgericht Hannover ir Sozialgericht Aachen prašymas priimti prejudicinį sprendimą): Silke Gaumain-Cerri prieš Kaufmännische Krankenkasse - Pflegekasse ir Maria Barth prieš Landesversicherungsanstalt Rheinprovinz (1)
   
   (Socialinė apsauga - Laisvas darbuotojų judėjimas - EB sutartis - Reglamentas (EEB) Nr. 1408/71 - Išmokos, skirtos slaugos rizikai padengti - Slaugos draudimo institucijos mokamos trečiojo asmens, padedančio asmeniui, kuriam reikalinga priežiūra, senatvės draudimo įmokos)
   (2004/C 217/02)
   Bylos kalba: vokiečių
   Sujungtose bylose C-502/01 ir C-31/02 dėl Sozialgericht Hannover ir Sozialgericht Aachen (Vokietija) pagal EB sutarties 234 straipsnį Teisingumo Teismui pateiktų prašymų priimti prejudicinį sprendimą šių teismų nagrinėjamose bylose tarp Silke Gaumain-Cerri ir Kaufmännische Krankenkasse - Pflegekasse ir Maria Barth prieš Landesversicherungsanstalt Rheinprovinz dėl EB sutarties ir antrinės teisės, susijusios su Europos Sąjungos piliečių laisvu judėjimu ir, visų pirma, 1971 m. birželio 14 d. Tarybos reglamento dėl socialinės apsaugos sistemų taikymo pagal darbo sutartį dirbantiems asmenims, savarankiškai dirbantiems asmenims ir jų šeimos nariams, judantiems Bendrijoje, iš dalies pakeisto ir atnaujinto 1996 m. gruodžio 2 d. Tarybos reglamentu (EB) Nr. 118/97 (OL 1997, L 28, p. 1), nuostatų išaiškinimo, Teisingumo Teismas (antroji kolegija), susidedantis iš kolegijos pirmininko C. W. A. Timmermans, teisėjų J.-P.Puissochet (pranešėjas), R. Schintgen, F. Macken ir N. Colneric, generalinis advokatas: A. Tizzano, sekretorius: R. Grass, 2004 m. liepos 8 d. priėmė sprendimą, kurio rezoliucinėje dalyje nurodyta:
   
               1)
            
            
               Tokia išmoka, kaip slaugos draudimo paslaugas teikiančios įstaigos trečiojo asmens, kuris teikia priežiūrą namuose asmeniui, kuriam reikalinga priežiūra, senatvės draudimo įmokos mokėjimas, pagrindinės bylos aplinkybėmis yra ligos išmoka asmens, kuriam reikalinga priežiūra, naudai pagal 1971 m. birželio 14 d. Tarybos reglamentą EEB Nr. 1408/71 dėl socialinės apsaugos sistemų taikymo pagal darbo sutartį dirbantiems asmenims, savarankiškai dirbantiems asmenims ir jų šeimos nariams, judantiems Bendrijoje, iš dalies pakeistą ir atnaujintą 1996 m. gruodžio 2 d. Tarybos reglamentu (EB) Nr. 118/97.
            
         
               2)
            
            
               Išmokų, tokių kaip Vokietijos slaugos draudimo išmokos pagrindinės bylos aplinkybėmis mokamų apdraustajam asmeniui, gyvenančiam kompetentingos valstybės narės teritorijoje arba asmeniui, gyvenančiam kitos valstybės teritorijoje ir apdraustam tokiu draudimu kaip darbuotojo šeimos narys, atžvilgiu kompetentingos įstaigos atsisakymas mokėti valstybės narės piliečio, veikiančio kaip trečiasis asmuo, teikiantis priežiūrą šių išmokų gavėjui, senatvės pensijos įmokas motyvuojant tuo, kad šis trečiasis asmuo ar šis išmokų gavėjas gyvena kitoje nei kompetentinga valstybė valstybėje narėje, pažeidžia EB sutartį ir ypač jos 17 straipsnį bei Reglamentą Nr. 1408/71, iš dalies pakeistą ir atnaujintą Reglamentu Nr. 118/97.
            
         
      (1)  OL C 84, 2002 4 6.
   
      OL C 109, 2002 5 4.